Projects by Puravankara limited in Pune - Roofandfloor from The Hindu Group
Pune/Pune Builders/Puravankara limited/ Prinshofskool spog met 100%-slaagsyfer | Maroela Media
Prinshofskool se 2015-Matrieks
Al 26 matrikulante van die Prinshofskool vir visueelgestremdes in Pretoria het die 2015 NSS-eksamen geslaag. Boonop het die matrikulante ŉ totaal van 14 vakonderskeidings behaal. Twee leerlinge, Mkhuseli Methula en Lané Wahl, het elk drie onderskeidings behaal en 18 spog met universiteitstoelating.
’n Rekordgetal van 13 blinde leerlinge het die eksamen in braille geskryf, terwyl die ander erg swaksiende leerlinge van grootdrukvraestelle gebruik gemaak het. Hoewel die vraestelle vir sommige vakke soos lewenswetenskappe deur die onderwysdepartement vir visueelgestremdes aangepas is, was die moeilikheidsgraad dieselfde as vraestelle wat die res van die land se matrikulante geskryf het.
Die feit dat dit die 20ste agtereenvolgende jaar is dat ’n 100%-slaagsyfer in die NSS-eksamen behaal is, getuig van die toewyding van die onderwysers en leerlinge. Prinshofskool kan met reg op dié prestasie trots wees.
Pragtig. Trots op julle
Laat julle leerlinge motiveringstoesprake by ons staatskole kom hou ten einde aan hulle te toon dat NIKS in jou pad hoef te staan om te slaag nie – JY MOET NET DIE WILSKRAG HÊ!!!
Baie baie geluk met julle prestasie! Dit is hoe dinge gedoen moet word. :-)
Fantasties!!! Hulle sou genoeg redes kon aanvoer waarom hulle nié geslaag het nie, maar hulle het verkies om niè net te slaag nie, maar om boonop te presteer!!! Bàie geluk aan die leerders, sowel as diè wat hulle onderrig het… Wàt ‘n pragtige sukses-verhaal!!!
Saskia Meijer · 3 jaar gelede
Welgedaan. Baie geluk ook aan al die personeel onder die bekwame leiding van mev Karin Swart, die hoof. Hierdie skool verrig wondere met net die nodigste ondersteuning van die regering. Dit bly ‘n kuns om al die uitgawes te dek. Gaan besoek gerus ‘n slag die skool, hier is ‘n span wat meer as die ekstra myl stap.
Julle het ons baie trots gemaak. Mooi so!
Dirk Bloem · 3 jaar gelede
Prinshof, ouer, leerders en Leerkragte (onnies) julle het baie om op trots te wees. My kind is ook in die skool ek ek kan almal waarborg die uitslae kom deur harde werk van al drie die belange groepe. Pragtig gedaan en ek sit graag ‘n veertjie in die hoed van Karin (hoof) en haar personeel vir hierdie puik prestasie. Dit kom nie sonder baie geduld, lang ure op die kniee voor God vir genade, en baie harde werk nie. Groete en doe so voort. Dirk Bloem snr